burgasdotpro/wikipedia huggingface dataset:
Neplanárny graf

Neplanárny graf alebo nerovinný graf je graf, ktorý nie je rovinný graf.
Pre neplanárny graf možno nakresliť diagram grafu len tak, že niektoré hrany sa krížia v nekoncových bodoch.
Miery neplanárnosti grafu.
Pre každý graf G možno určiť nesledujúce miery neplanárnosti grafu
Priesečníkové číslo grafu.
Priesečníkové číslo grafu G je minimálny počet dvojíc hrán, ktoré sa krížia (pretínajú) pri ľubovoľnom nakreslení diagramu grafu G.
Hrúbka grafu.
Hrúbka grafu G je minimálny počet jeho planárnych podgrafov zjednotením ktorých dostávame graf G.
Jemnosť grafu.
Jemnosť grafu G je maximálny počet hranovo disjunktných neplanárnych podgrafov grafu G
Tieto miery sú kombinatorické miery neplanárnosti grafov. Existuje ešte jedna miera, ktorá má čisto geometrickú interpretáciu.
Rod grafu.
Rod grafu je minimálny počet premostení, ktoré treba pridať ku guli, aby sa na jej povrchu dal nakresliť diagram príslušného grafu bez pretínania sa hrán. Planárne grafy majú rod 0, rod 1 majú grafy, ktorých diagramy môžeme nakresliť na anuloid (“pneumatiku”).
Múzeum liptovskej dediny

Múzeum liptovskej dediny je skanzen, ktorý sa nachádza v Pribyline. Vznikol v súvislosti s výstavbou vodného diela Liptovská Mara a verejnosti bol sprístupnený v roku 1991. Múzeum tvoria domy zo zatopenej časti vodného diela a z oblasti horného a dolného Liptova. V múzeu je vytvorená zooexpozícia, kde sa prezentuje chov domácich zvierat. Medzi atrakcie múzea patrí chov huculských koní a jazda na koňoch.
V roku 2001 bol do skanzenu z Liptovského Hrádku premiestnený mobiliár Považskej lesnej železnice, ktorej prevádzka na takmer kilometer dlhej trati začala 6. júna 2020.
Kačerov (stanica pražského metra)

Kačerov je stanica metra v Prahe na linke C, na okraji štvrti Pankrác, na hranici katastrálnych území Michle a Krč pod ulicami "Budějovická" a "Michelská". Bola otvorená ako jedna z prvých staníc 9. mája 1974. Do roku 1980 bola stanica dočasne koncová.
Charakteristika stanice.
Stanica je hĺbená, založená v otvorenej jame. Nástupište je jedna veľká hala s dvomi radmi stĺpov, usporiadané ako ostrovné. Stĺpy aj steny sú obložené bielymi mramorovými doskami používanými na úseku I.C v hojnom počte. Z Kačerova vedie jeden výstup do povrchového vestibulu, ktorý sa ďalej napája na autobusový terminál, obsluhujúci Jižní Město (do roku 1980 jediné spojenie metra s Jižním Městom). Vestibul je s nástupišťom spojený pevným schodiskom a jedným eskalátorom. Za stanicou sa nachádzajú koľaje vedúce na povrch do depa Kačerov, ktoré slúži celej linke C. Tieto koľaje je možné použiť aj ako obratové alebo odstavné. Na výstavbu stanice bolo vynaložených 130,4 miliónov Kčs.
Janez Drnovšek

Janez Drnovšek (* 17. máj 1950, Celje, Slovinsko – † 23. február 2008, Zaplana) bol juhoslovanský a slovinský liberálny politik, premiér a prezident Slovinska.
Optimalizácia (matematika)

Optimalizácia je stanovovanie extréma danej funkcie formula_1 na danej množine formula_2, resp. príslušná matematická disciplína. 
Podobný je pojem matematické programovanie, ktorý označuje optimalizáciu na konečnorozmerných priestoroch, pri ktorej je množina "M" opísaná konečným systémom obmedzení. Optimalizácia predstavuje teoretický základ pre operačný výskum.
Funkcia, pre ktorú sa má stanoviť extrémum, sa nazýva účelová funkcia alebo cieľová funkcia. Množina, na ktorej sa má extrémum stanoviť, sa nazýva množina prípustných riešení a býva typicky opísaná nejakými obmedzeniami (sústavou rovníc, nerovníc a pod.).
Všeobecné označenie úlohy optimalizácie ("x" je premenná):
formula_3
Druhy.
Podľa druhu účelovej funkcie a množiny prípustných riešení delíme toto odvetvie na:
Ďalej existujú:
Optimalizačnú úlohu niekedy pomáhajú riešiť tzv. podmienky optimality
Ribnica

Ribnica (nem. "Reifnitz") je mesto a obec v Slovinsku. Patrí medzi najstaršie mestá v krajine, datuje sa do roku 1220. Má rozlohu 153,6 km² a žije tu 9 266 obyvateľov.
Roztyly (stanica pražského metra)

Roztyly je stanica metra v Prahe na linke C. Nachádza sa v Horních Roztylech (názov zaniknutej osady prevzalo miestne sídlisko) na území Chodova na sídlisku Jižní Město. Uvedená do prevádzky bola 7. novembra 1980 pod názvom "Primátora Vacka". Súčasný názov dostala v roku 1990.
Charakteristika stanice.
Stanica je hĺbená, plytko založená v stavebnej jame. Je dlhá 268,7 m (vrátane elektrotechnických inštalácií) a nachádza sa 6 m hlboko. Nástupište je veľká hala so šírkou 9,96 m a výškou 3,45 m, je obložená prírodnými keramickými tvárnicami a nie je podopieraná stĺpmi. Z nástupišťa vedie jedno pevné schodisko k jedinému vestibulu. Ten je povrchový, z troch strán zasklený. Na povrchu je umožnený prestup na autobusovú dopravu. Je tu zabezpečená obsluha priľahlého sídliska a lesoparku. Výstavba stanice na konci 70. rokov minulého storočia si vyžiadala náklady vo výške 166 miliónov Kčs.
Optimalizácia

Optimalizácia alebo optimalizovanie môže byť:
Optimalizácia je v matematike stanovovanie extréma funkcie na nejakej danej množine resp. príslušná disciplína, pozri optimalizácia (matematika).
Optimalizácia je proces, v rámci neho sa hľadajú také hodnoty nezávisle premenných, aby pri určitých obmedzeniach na ne kladených, dosahovala závisle premenná extrémnu hodnotu. [JANÍČEK, Přemysl. Systémové pojetí vybraných oborů pro techniky : Hledání souvislostí : Učební texty I. první. Brno : Akademické nakladatelství CERM : VUTIUM, 2007. 682, 33, 20 s. ISBN 978-80-7204-555-6, ISBN 978-80-214-3545-2.]
Farbenie grafu

Farbenie grafu je špeciálny prípad označovania grafu, na základe tradície sa tieto značky nazývajú farby.
História.
Prvé výsledky farbenia grafov sa týkali farbenia máp. Francis Guthrie postuloval teorému štyroch farieb, ktorá vraví, že každú mapu možno vyfarbiť pomocou štyroch farieb tak, že susediace plochy budú mať rôzne farby. Táto teoréma dlho odolávala dôkazu, bola dokázaná až v roku 1976.
Stanislas de Guaita

Stanislas de Guaita (* 6. apríl 1861, hrad Alteville - † 19. december 1897, hrad Alteville) bol francúzsky básnik žijúci v Paríži, expert na ezoteriku a európsky mysticizmus. Bol aktívnym členom Rádu ruže a kríža, na Slovensku zmámeho pod názvom rozekruciáni. Vo svojom čase bol jedným z najuznávanejších autorov v danom obore svojej doby.
De Guaita pochádzal zo vznešenej talianskej rodiny, ktorá sa presťahovala do Francúzska. Mal šľachtický titul markíz. Narodil sa na hrade Alteville blízko Tarquimpola v regióne Lotrinsko, odkiaľ sa vydal na štúdiá na lýceum v Nancy, kde študoval chémiu, metafyziku a kabalu. 
De Guaita publikoval aj zbierky básní: Les Oiseaux de passage (1881); La Muse noire (1883) a Rosa mystica (1885).
De Guaita umrel v roku 1897 na predávkovanie drogami.
Binokulárna paralaxa

Binokulárna paralaxa je podstatný faktor vnímania hĺbky. Znamená, že človek predmety vníma dvoma očami vzdialenými od seba priemerne 65 mm.
Piz Badile

Piz Badile je vysoký vrch na hranici Švajčiarska a Talianska, v oblasti Bergell. Popularitu mu priniesla jeho vysoká severovýchodná stena, žulový monolit, ktorý tvorí „hladký, kolmý, pravidelný múr, vyvolávajúci predstavu dokonalosti“ (Rébuffat).
Pizzo Badile znamená po taliansky „Štít Lopata“. Pod vrcholom je dnes bivaková búda.
Šesť veľkých stien Álp.
Ku tzv. Trilógii – severným stenám Grandes Jorasses, Matterhornu a Eigeru sa niekedy pridáva západná stena Petit Dru, severná stena Cima Grande a práve sv. stena Piz Badile. Prvý ich všetky preliezol a vo vynikajúcej knihe „Étoiles et Tempêtes“ popísal Gaston Rébuffat.
Cesta I. triedy 72 (Slovensko)

Cesta I. triedy 72 ("I/72") je cesta I. triedy na Slovensku, ktorá spája Rimavskú Sobotu so severnou stranou Nízkych Tatier. Jej celková dĺžka je 105,205 km. Pôvodne cesta začínala v Brezne a bola tvorená "horským prechodom Čertovica". 
História.
Úsek cesty I/72 Hybe – Mýto pod Ďumbierom "(horský priechod Čertovica)" bol vystavaný za Slovenského štátu v rokoch 1939 až 1942.
V lete 1942 na výstavbe pracovalo 73 zaradencov tábora v Jarabej pre asociálov a Cigánov. Pri očíslovaní ciest v Česko-Slovensku po druhej svetovej vojne bol horský priechod Čertovica v rokoch 19461950 súčasťou cesty II/529 a v roku 1950 prekategorizovaný na cestu "I/72". Cesta v tom čase viedla z Brezna do Mýta pod Ďumbierom a následne cez sedlo Čertovica na križovatku s cestou I/18 pri osade Hlboké (dnes už neexistujúcej). V 80. rokoch bola, spolu s vybudovaním novej cesty Bystrá – Srdiečko (zaradená ako časť cesty II/584), cesta III. triedy z Mýta pod Ďumbierom do Valaskej prebudovaná a predĺžená do Podbrezovej a cesta "I/72" bola prevedená na tento novovybudovaný úsek, pričom pôvodná cesta z Brezna do Mýta pod Ďumbierom bola prekategorizovaná na cestu III. triedy a označená ako III/2378.
V roku 2008 bola preklasifikovaním niektorých úsekov ciest II. triedy doplnená o cestu II/530 a časť cesty II/531 v úseku Rimavská Sobota – Tisovec.
Priebeh.
I/72 sa začína v Rimavskej Sobote na križovatke s cestou I/16 a smeruje na sever cez Hnúšťu, kde sa križuje s cestou II/526 a Tisovec, kde odbočuje pôvodná cesta II/531, do Brezna. Odtiaľ pokračuje v peáži po ceste I/66 do Podbrezovej, kde sa začína pôvodný úsek – horský prechod Čertovica. Ten smeruje cez obec Bystrá, kde je odbočka na Tále (II/584) a cez Mýto pod Ďumbierom, kde sa od Brezna pripája III/2378, do sedla Čertovica v hrebeni Nízkych Tatier. Po prechode do okresu Liptovský Mikuláš sa I/72 križuje s III/2356 a končí sa na križovatke s I/18 pri Liptovskom Hrádku.
Doktor zubného lekárstva

Doktor zubného lekárstva (skratka MDDr., ) je akademický titul pre absolventov štúdia zubného lekárstva udeľovaný na Slovensku od roku 2009. Dá sa získať na Slovenskej zdravotníckej univerzite, Lekárskej fakulte UK, Jesseniovej lekárskej fakulte v Martine Univerzity Komenského a na Lekárskej Fakulte UPJŠ.
Cesta I. triedy 73 (Slovensko)

Cesta I. triedy 73 ("I/73") bola cesta I. triedy na Slovensku, ktorá spájala Lipníky a hraničný priechod do Poľska Vyšný Komárnik. 
K 1. augustu 2015 bola cesta prečíslovaná na cestu I/21
Jussi Sydänmaa

Jussi Sydänmaa (* 26. jún 1973, Mäntsälä, Fínsko) je gitarista a jeden zo zakladateľov fínskej metalovej skupiny Lordi.
Je známy aj pod jeho prezývkou „Amen“. Jeho postava je praveká múmia.
Lordi

Lordi je heavymetalová a hard rocková skupina pochádzajúca z Fínska, ktorú založil Mr. Lordi v roku 1992. Členova skupiny sú známi aj pre ich prepracované kostýmy. Lordi sú známi aj ako "Fínske príšery" a "Príšery z Fínska".
Lordi majú veľmi melodické a chytlavé songy (človek by povedal podľa výzoru, že hrajú death metal, no majú ďaleko od toho), ktoré sa posluchačovi silno vryjú do pamäte
V roku 2006 vyhrali s piesňou „Hard Rock Hallelujah“ Veľkú cenu Eurovízie s dovtedy rekordnými 292 bodmi, ktoré v roku 2009 prekonal Alexander Rybak s 387 bodmi.
Dňa 5. decembra 2008 vystúpili v Prešove na piatom ročníku festivalu Rockové (roz)mrazenie, 15. augusta 2009 vystúpili v Snine na festivale Rock pod Kameňom, 16.novembra 2010 vystúpili v MMC v Bratislave, 7. decembra 2013 vystúpili v MsKC v Žiari nad Hronom a 13. októbra 2016 v MMC v Bratislave. V roku 2018 (konk. 6.11.2018) hrali v Bratislave v klube MMC počas Sextourcism. 18.2.2020 tesne pred pandémiou koronavírusu stihli zahrať v Bratislave (MMC). 15. októbra v MMC v Bratislave v rámci LORDIVERSITOUR.
Milan Kučan

Milan Kučan (* 14. január 1941, Križevci, Slovinsko) je slovinský politik a štátnik, bývalý prezident Slovinska.
Whisky

Whisky alebo viska (po anglicky "whisky" alebo "whiskey") je alkoholický nápoj destilovaný z obilnín, zrejúci v drevených sudoch (najčastejšie dubových). Chuť whisky ovplyvňuje niekoľko hlavných faktorov, ako je zloženie, resp. množstvo pridaných obilnín (používajú sa suroviny ako jačmeň, sladový jačmeň, raž, sladový raž, pšenica a kukurica) a doba ležania (zvyčajne od 3 cez 12 až po 15 rokov).
Názov.
Slovo whisky pochádza z írskogaelského slova "uisge/uisce", čo znamená „voda“. V angličtine sa tvar "whisky" používa pre destiláty zo Spojeného kráľovstva (okrem Írska) a z Kanady, kým tvar "whiskey" sa používa pre destiláty z Írska a v USA.
Typy.
Whisky nedozrievajú vo fľaši, iba v sudoch, takže za vek whisky označujeme čas medzi destilovaním a stáčaním do fliaš. Ležanie výrazne ovplyvňuje chemické zloženie a chuť. Whisky, ktoré boli stočené vo fľaši niekoľko rokov, môžu byť považované za raritné, nie sú však „staršie“ a nemusia byť rozhodne „lepšie“. Whisky sa štandardne destiluje ako 40% alkohol.
Škótska whisky.
Škótske whisky sú obyčajne destilované dvakrát, niektoré dokonca trikrát. Medzinárodné zákony hovoria, že každý destilát nesúci značku „Scotch“ musí byť destilovaný v Škótsku a musí byť odležaný najmenej 3 roky a deň v dubovom sude, okrem iných špecifických kritérií. Whisky sa v Škótsku vyrába v piatich regiónoch: Highlande, Lowlande, Islay, Speyside a Campbeltowne.
SEAT Ibiza

SEAT Ibiza je malý automobil, ktorý vyrába spoločnosť Volkswagen Group pod značkou SEAT. Existujú 5 generácie tohto modelu a stále sa vyrába. Bola k dispozícii v troj- a štvordverovej verzii. Od roku 1993 je k dispozícii saloon, coupé a estate verzia pod názvom SEAT Córdoba. Do rokov 2005/2006 sa vyrábal aj v Bratislave v závode Volkswagen Slovakia.
Peter Zumthor

Peter Zumthor (* 26. apríl 1943) je švajčiarsky architekt, ktorý je v súčasnosti považovaný za ikonu architektúry 20. storočia.
Kariéra.
V roku 1958 sa vyučil za nábytkára, neskôr od roku 1963 navštevoval umeleckopriemyselnú školu v Bazileji. Od roku 1966 študoval na "Pratt Institute" v New Yorku. Počas štúdia Zumthor pracoval na mnohých projektoch súvisiacich s historickou obnovou. Tu porozumel hodnotám, konštrukciám a kvalitám množstva rozličných ľudových materiálov. Časom a získanou praxou bol Zumthor schopný zakomponovať a využiť svoje znalosti do modernej architektúry.
Venoval sa ochrane pamiatok. V roku 1968 pôsobil ako technický konzultant a inšpektor pri zachovávaní historických pamiatok kantónu Grisons vo Švajčiarsku. Pracoval aj ako lektor konzervácie a dokumentácie historických pamiatok na univerzite v Zürichu.
V roku 1998 získal Zumthor "Cenu Carlsberg Architecture" za návrh Domu umenia v Bregenz, Rakúsko a termálnych Kúpeľov Vals, vo Švajčiarsku. Zumthor pôsobil ako profesor na "California Institute of Architecture" v Los Angeles, na Technickej Univerzite v Mníchove, na "Academy of Architecture Mendrisio", "Università della Svizzera Italiana", a tiež na "Harvard Graduate School of Design".
Práce architekta Petra Zumthora sú vo väčšine nepublikované kvôli autorovej filozofii, že architektúra musí byť zažívaná „z prvej ruky“. V súčasnosti má Peter Zumthor vlastný ateliér založený v roku 1979 v meste Haldenstein vo Švajčiarsku. V roku 1994 sa stal členom Akadémie umenia v Berlíne a o dva roky neskôr čestným členom Spolku nemeckých architektov (BDA).
Koncern Volkswagen

Koncern Volkswagen alebo skupina Volkswagen (po nemecky: "Volkswagen Konzern", po anglicky "Volkswagen Group") je jeden z najväčších automobilových koncernov na svete, do ktorého okrem iných spoločností patria automobilky Volkswagen, Audi, Porsche, Bentley, Bugatti, Lamborghini, SEAT, Škoda Auto; výrobcovia nákladných áut a autobusov MAN a Scania; a od apríla 2012 aj výrobca motocyklov Ducati. 
Toto nemecké konzorcium sa v posledných rokoch zameriava okrem hlavného európskeho trhu predovšetkým na Čínu – Volkswagen Group China. V minulosti patrili do skupiny Volkswagen aj značky Auto Union, DKW, Horch, NSU a Wanderer.
Katja Seizingerová

Katja Seizingerová (* 10. máj 1972, Datteln, Nemecko) je bývalá nemecká lyžiarka, ktorá v rokoch 1990 až 1998 dosiahla 36 víťazstiev v pretekoch Svetového pohára.
Majstrovstvá Slovenskej republiky v atletike 2008

Majstrovstvá Slovenska v atletike 2008 sa konali 5. a 6. júla 2008 v Nitre.
Orientované stromy

Orientovaný strom.
Definícia: Nech T = (V, H) je strom. Ak každej hrane stromu T priradíme práve jednu z dvoch možných orientácií, tak dostaneme orientovaný strom T.
Koreňový strom a koreň stromu.
Nech Tv je orientovaný strom s aspoň dvoma vrcholmi, v ktorom z vrcholu „v“ existuje dráha do každého z ostatných vrcholov. Potom Tv nazývame koreňovým stromom a vrchol „v“ koreňom stromu.
Podstrom stromu.
Ak T je orientovaný koreňový strom a „u“ je nejaký vrchol stromu T, potom podgraf T, ktorý vznikne tak, že zo stromu T vynecháme všetky vrcholy, do ktorých nevedie orientovaná cesta z vrcholu „u“ sa nazýva podstrom stromu T s koreňom „u“. 
n-árny strom.
Orientovaný koreňový strom sa nazýva n-árny strom, ak každý vnútorný vrchol tohoto stromu má práve n potomkov, inými slovami, každý vrchol n-árneho stromu má výstupný stupeň 0 alebo n. Špeciálne, n-árny strom s n = 2, sa nazýva binárny strom.
Koreňová kostra digrafu.
Nech G je digraf, ktorý vznikol orientáciou grafu (multigrafu) G. Nech K je kostra grafu (multigrafu) G. Potom digraf K, ktorý vznikol orientáciou grafu K, sa nazýva orientovanou kostrou digrafu G.
Binárny strom.
Binárnym stromom nazývame koreňový strom formula_1, v ktorom každý vrchol má vonkajší stupeň 0 alebo 2. Hĺbkou h1(formula_1) binárneho stromu (formula_1) = (V, H) nazývame excentricitu jeho koreňa, t. j. 
formula_4.
Kompletným binárnym stromom hĺbky k nazývame strom (formula_1), v ktorom je d(v, u) = k pre každý jeho list u.
Vety o binárnych stromoch.
Veta 1. Pre ľubovoľné prirodzené číslo n &gt; 1 existuje binárny strom s práve n listami (koncovými vrcholmi).
Veta 2. Binárny strom s n listami obsahuje n-1 vnútorných vrcholov (t. j. vrcholov, ktoré nie sú listami) a 2(n-1) hrán. 
Veta 3. Nech E je vonkajšia a I vnútorná dĺžka binárneho stromu s n listami. Potom 
formula_6.
Vonkajšia a vnútorná dĺžka binárneho stromu.
Definícia. Nech formula_7 je binárny strom. Vonkajšou dĺžkou E(Tv), resp. vnútornou dĺžkou I(Tv) binárneho stromu Tv nazývame čísla určené vzťahmi
formula_8 pre formula_9
formula_10 pre formula_11
kde ve je množina listov a vi je množina vnútorných vrcholov binárneho stromu Tv. 
B-strom.
B-stromom nazývame orientovaný koreňový strom, v ktorom každý vrchol má vonkajší stupeň 0, 1 alebo 2 a ktorého hrany sú ohodnotené číslami 0 a 1 tak, že žiadne dve hrany vychádzajúce z toho istého vrcholu nemajú rovnaké ohodnotenie.
Perfektne vyvážený B-strom.
Podmienku minimálnosti spĺňajú B-stromy, v ktorých pre každý vnútorný vrchol sa počet vrcholov jeho ľavom a pravom podstrome líši najviac o 1. Nazývame ich perfektne vyvážené B-stromy.
Osový kríž (kryštalografia)

Osový kríž v kryštalografii je sústava troch, alebo štyroch kryštalografických súradnicových osí rôznobežného, alebo kolmého smeru, so spoločným priesečníkom uprostred osí a zároveň v strede kryštálu.
Karol Gottlieb Windisch

Karol Gottlieb Windisch (; * 28. január 1725, Bratislava - † 30. marec 1793, tamže) bol nemecký spisovateľ, známy hlavne vďaka svojej knihe "Briefe über den Schachspieler von Kempelen nebst drey Kupferstichen die diese berühmte Maschine vorstellen" o šachovom stroji Turek.
Pochádzal z nemeckej meštianskej rodiny neskôr povýšenej do šľachtického stavu pôvodom z Levoče.
Svoju knihu napísal potom, ako navštívil niekoľko predstavení rakúsko-uhorského vynálezca Wolfganga Kempelena s jeho údajným šachovým automatom. Kniha bola preloženiá aj do angličtiny pod názvom "Inanimate Reason; or a Circumstantial Account of That Astonishing Piece of Mechanism, M. de Kempelen's Chess-Player; Now Exhibiting at No. 9 Savile-Row, Burlington Gardens" a neskôr bola často citovaná ďalšími autormi, ktorí sa pokúšali odhaliť tajomstvo stroja.
Bol vydavateľom rôznych periodík a prác, napr.:
Jednorožec

Jednorožec je bájny tvor podobný antilope alebo koňovi s kopytami párnokopytníka, ktorý má na čele jeden roh. Všeobecne je považovaný za zosobnenie dobra, neskôr, v dobách kresťanstva, aj čistoty a panenstva.
Uloupené Kosovo

Uloupené Kosovo (doslova "Ulúpené Kosovo"), pôvodne známe pod názvom Jak Evropa přichází o Kosovo (doslova "Ako Európa prichádza o Kosovo") je hodinový dokument, ktorý vznikal postupne od roku 2004 ako autorský film Václava Dvořáka. Vznikol v spolupráci so srbskými verejnoprávnymi médiami, od ktorých boli pre dokument vypožičané hlavne archívne zábery. Prebieha diskusia o jeho objektivite.
Zaoberá sa dejinami Kosova a Metohije, zmieňuje sa o ťažkostiach druhej svetovej vojny, konca sedemdesiatych rokov v socialistickej Juhoslávii a hlavne o posledných dvadsiatich rokoch. Kriticky sa vyjadruje k západným mocnostiam a nepriamo prirovnáva súčasnú situáciu k Mníchovskému diktátu. Hľadá aj spojitosti medzi UÇK a súčasným politickým vedením jednostranne vyhláseného kosovského štátu. Poukazuje na útrapy Srbov v enklávach (v dokumente nazývaných ako getá).
Pôvodne mal mať dokument premiéru 17. marca 2008, na výročie etnických nepokojov v Kosove roku 2004. Česká televízia odmietla dokument odvysielať, hoci bola jedným z jeho sponzorov a jeho premiéra bola odložená na apríl, no ani vtedy nebol odvysielaný. Preto ho tvorcovia uverejnili na serveri Youtube, kde je stále dostupný. Napokon bol tento film odvysielaný v rámci komponovaného programu s diskusiou 27. júla 2008 na ČT2.
Arménsky dram

Arménsky dram je zákonné platidlo kaukazského štátu Arménsko. Okrem Arménska používa túto menu aj Náhorný Karabach, čo je celosvetovo nikým neuznaný de facto nezávislý štát v susednom Azerbajdžane, ktorý odmieta používať azerbajdžanský manat. Náhorný Karabach má silné priateľské vzťahy s Arménskom.
ISO 4217 kód dramu je AMD. Do roku 1991 bolo Arménsko zväzovou republikou ZSSR a používalo sovietsky rubeľ.
Mince.
Nominálne hodnoty mincí sú 10, 20, 50, 100, 200 a 500 dramov.
Bankovky.
Bankovky sa tlačia v hodnotách 1 000, 5 000, 10 000, 20 000, 50 000 a 100 000 dramov.
Dram

Dram alebo DRAM môže byť:
Azerbajdžanský manat

Azerbajdžanský manat je zákonné platidlo štátu Azerbajdžan. Súčasťou tohto štátu je aj de facto nezávislá oblasť Náhorný Karabach, ktorá používa menu Arménska, arménsky dram a odmieta azerbajdžanskú menu.
Názov manat má aj mena Turkmenistanu, turkménsky manat. Slovo manat je pôvodom ruské (монета). Tento výraz sa bežne v azerbajdžančine a turkménčine používal aj pre sovietsky rubeľ. Oba tieto štáty boli súčasťou ZSSR.
Medzinárodný ISO 4217 kód je AZN. Jeden manat tvorí 100 qəpik.
Mince a bankovky.
Mince manatu majú hodnoty 1, 3, 5, 10, 20 a 50 qəpik.
Bankovky sú vydávané v hodnotách 1, 5, 10, 20, 50, 100 a 200 manatov.
Na lícových stranách všetkých mincí aj bankoviek je zobrazený tvar Azerbajdžanu.
Manat

Manat môže byť
Komplement grafu

Komplement grafu alebo doplnok grafu formula_1 je graf formula_2 pre ktorý platí:
formula_3 a pre každé dva rôzne vrcholy formula_4 platí formula_5 práve vtedy ak formula_6. Graf formula_7 je teda úplným grafom. 
Grafy formula_1 a formula_2 sa nazývajú komplementárne grafy.
Nálevníky

Nálevníky (iné názvy: riasničkovce , riasničkavce, brvavce, infuzóriá, infuzória, infuzórie, ciliáty; lat. "Ciliophora", "Ciliata", "Infusoria") je taxón (zvyčajne kmeň) prvokov. Známych je asi 8000 druhov. Žijú väčšinou v sladkých vodách, menej často v morských. Ešte zriedkavejšie sú parazity alebo symbionty.
Stavba.
Na povrchu ich tela je pružná blana pelikula (kortex) s dosť zložitým systémom podpovrchových mikrotubulov. Telo je pokryté radom bŕv (cílií), ktoré sú u odvodených skupín špecializované (ciliálne deriváty). Brvy slúžia na pohyb, ale i priháňanie potravy k bunkovým ústočkám – cytostómu. Cytostóm je u primitívnejších druhov umiestnený na konci tela (apikálne) a má len obyčajnú ciliatúru. U odvodenejších je na chrbtovej strane (tzv. ventrálny) s rôzne špecializovanou ciliatúrou. Zvyšky potravy odstraňujú cez cytopyge – bunkový „anus“, ktorý je viditeľný len v čase defekácie. 
Cytoplazma je rozlíšená na vonkajšiu ektoplazmu a vnútornú endoplazmu. V ektoplazme sa nachádzajú vymrštiteľné útvary zvané trichocysty. V pokoji majú fľaškovitý tvar, sú uložené tesne pod povrchom a v nebezpečenstve sa rýchlo vystrú. Slúžia na obranu a obsahujú toxickú alebo aspoň odpudivú substanciu. Za nepriaznivých podmienok (vyschnutie a pod.) sa trichocysty podieľajú na tvorbe cysty. 
Nálevníky majú 2 diferencované jadrá – väčšie jadro vegetatívne (makronukleus) a menšie generatívne (mikronukleus), ktoré je najdôležitejšie pri rozmnožovaní.
Triedenie.
V minulosti sa nálevníky rozdeľovali podľa utvárania ciliatúry a polohy cytostómu. Moderné systémy sú postavené i na znakoch mikroštrukturálneho charakteru, zaradenie a systematický status niektorých skupín je preto pozmenený. Prvoky predstavujú podľa všetkého monofyletickú skupinu, čiže skupinu s jedným spoločným predkom. Je možné, že sa z nich vyvinuli všetky ostatné skupiny eukaryotických organizmov. Hľadanie súvislostí a dôkazov skutočnej príbuznosti prvokov k mnohobunkovým organizmom je však veľmi ťažké.
Vývoj.
Predpokladá sa, že prvoky vznikli z organizmov podobných baktériám; samotný proces trval milióny rokov. O prvokoch sa dá hovoriť od tej doby, čo sa chromatínová hmota (u prokaryontov rozptýlená v cytoplazme) spojila do jedného útvaru – jadra. Prvoky boli zrejme dlhú dobu iba autotrofné, neskôr vznikajú saprobionty, parazity a predátory. Za východiskový typ pre fylogenézu samotných prvokov sa dnes považuje monadoidný bičíkatý organizmus na úrovni "Chrysomonadina". Stratou bičíkov a stenčením pelikuly sa vysvetľuje vznik meňaviek; pričom všetky ostatné skupiny prvokov sa dajú odvodiť buď z bičíkatého (monadoidného) alebo z meňavkovitého (améboidného) morfologického typu.
Trochej

Trochej (gréc. trochaios - rýchly, bežiaci) je stopa skladajúca z prízvučnej a neprízvučnej slabiky, v časomernej poézii je to zostupná stopa skladajúca sa z troch mór z jednej dlhej a jednej krátkej slabiky (krátka vôdzka). Pre verše zostavené z trochejov je príznačná tendencia klesavého alebo zostupného rytmu.
Criss Angel

Christopher Nicholas Sarantakos (* 19. december 1967 East Meadow, New York, USA), viac známy svojou prezývkou Criss Angel, je americký iluzionista, hypnotizér, kaskadér, hudobník a herec. Najviac je známy zo svojej relácie "Criss Angel Mindfreak".
Životopis.
Narodil sa a vyrastal v East Meadow, na Long Islande a v New Yorku. V mladosti miloval hudbu a už vtedy sa zaujímal o mágiu. Jeho rodičia John a Dimitra Sarantakos sú gréckeho pôvodu. Jeho mama pochádza z mesta Mystras v Grécku. Má dvoch bratov Costa a JD, a okrem toho aj dve mačky Minx a Hammie. Jeho otec, ktorý zomrel na rakovinu žalúdka, ho veľmi podporoval.
Criss Angel sa už v šiestich rokoch zaujímal o mágiu, odkedy mu jeho teta Stella ukázala kartový trik. Dvaja z jeho veľkých idolov sú Harry Houdini a Aldo Richiardi. Jeho prvý učiteľ bol Lan Wagner.
Angel hral so svojím priateľom Klaytonom Scottom (Celldweller, Argyle Park), ktorý Album k šou Mindfreak produkuje a podporuje výber hudby pre vysielanie, v Electronik/Crossover-Band "AngelDust". V roku 2002 sa oženil s JoAnn Winkhard, ktorá v roku 2007 požiadala o rozvod.
Jeho show MindFreak bola veľmi úspešná nie len po celej Amerike, ale aj v ostatných krajinách. Preslávil sa kúskami, ako prechod cez okno, levitácia nad Luxorom, únik pred býkom, levitácia z budovy na budovu, prehltnutá minca z krku pod kožu, ktorú si potom vyrezal z ruky von nožíkom.
Criss Angel získal 3-krát vyznamenanie kúzelník roka.
Dácia

Dácia alebo zriedkavo Dákia (po rumunsky: "Dacia", po grécky: "Getae") bolo historické územie starovekého Ríma (Rímska ríša), ktoré sa rozprestieralo na väčšine územia súčasného Rumunska medzi riekami Tisa, Dunaj, Dnester a pohorím Karpaty. V roku 106 ho rímsky cisár Traján po víťazstve v Dáckych vojnách pripojil k Rímskej ríši a na jeho územie pozval rímskych kolonizátorov a veteránov rímskej légie, aby z neho vytesnili miestne obyvateľstvo. Postupne tu začali vznikať rímske mestá, väčšinou vojenského charakteru (Sarmizegetusa, Drobeta-Turnu Severin, Kluž, Apulum a iné). V neskoršom období sem začali prenikať kmene Gótov, Karpov, Gepidov a Sarmatov. Rimania v Dácii ostali až do roku 271, keď bol cisár Aurelianus z dôvodu vojenského náporu barbarských kmeňov nútený Dáciu opustiť.
Michela Figiniová

Michela Figiniová (* 7. apríl 1966, Prato, Švajčiarsko) je bývala švajčiarska lyžiarka. Svoje prvé preteky vo Svetovom pohári vyhrala 28. januára 1984. Celkovo vyhrala 26 pretekov Svetového pohára. Špecializovala sa najmä na kĺzavé disciplíny, zjazd a super-G.
Aralsor

Aralsor () je horkoslané jazero v Prikaspickej nížine na západe Západokazašskej oblasti Kazachstanu. Má rozlohu .
Pobrežie.
Jazero je obohnané reťazami slaného bahna.
Využitie.
Je na ňom rozvinutá ťažba soli.
Prístup.
Neďaleko južného brehu vedie cesta, ktorá spája železničnú stanicu Sajkyn pri jazere Botkul s dedinou Kalmykovo na brehu rieky Ural.
Šalkar (jazero)

Šalkar (kaz. Шалқар - Šalkar, rus. Чалкар - Čalkar alebo Челкар - Čelkar) je slané jazero v Západokazašskej oblasti v Kazachstane. Má rozlohu , s priemernou hĺbkou a maximálnou hĺbku .
Pobrežie.
Zo severu je obohnané slaniskom.
Vodný režim.
Zdroj vody je sneh a podzemie. Vyššia úroveň hladiny má v máji a rozsah kolísania je . Zamŕza v novembri a rozmŕza v máji. Ústi doň rieka Jesenankaty a odteká rieka Soľanka (povodie Uralu).
Využitie.
Na jazere je rozvinuté rybárstvo.
Gepidi

Gepidi (z gót. gepid - "pomalý") boli východogermánsky kmeň, pôvodom zrejme z južnej Škandinávie. Prvýkrát sa spomínajú v roku 260, keď sa spoločne s Gótmi zúčastnili invázie do Dácie.
Charakteristika.
V druhej polovici tretieho storočia sa Gepidi usadili v okolí rieky Tisy, v 4. storočí si ich podmanili Ostrogóti, ktorí sa sem uchýlili po roku 375 z oblasti Čierneho mora, kde ich napadli Huni. Začiatkom 5. storočia Huni prenikli až do Panónie a podmanili si tu miestne kmene. Za vlády kráľa Ardaricha sa gepidskí bojovníci stali rešpektovaným mocenským faktorom a v roku 451 tvorili v bitke na Katalaunských poliach pravé krídlo vojska Hunov. Po smrti Atilu (453) sa Gepidi spojili s Ostrogótmi a o rok neskôr (454) porazili Hunov v bitke pri rieke Nedao. Potom sa usadili v Panónskej panve. V roku 504 ich však ostrogótsky kráľ Theodorich pripravil o časť ich územných ziskov.
Najväčšiu moc mali Gepidi po roku 537, keď sa usadili v bohatých oblastiach okolo Belehradu. V roku 546 sa Byzantská ríša spojila s Langobardami a Gepidi boli z tejto oblasti vyhnaní. V roku 552 utrpeli od Langobardov porážku v bitke pri Asfelde a v roku 567 si ich definitívne podmanili Avari, ktorí položili základný kameň konca tohto germánskeho etnika.
Soľanka

Soľanka môže byť:
Národný park Kung-ring-gai Chase

Národný park Ku-ring-gai Chase (angl. "Kung-ring-gai Chase National Park") je austrálsky národný park ležiaci 24 km na sever od Sydney. Rozloha parku je 154 km2 a bol vyhlásený národným parkom v roku 1967. Najľahší prístup do parku je z cesty "Pacific Highway". Národným parkom preteká rieka "Hawkesbury" s bočným prítokom "Cowan Creek". Rozkladá sa tu väčšia vodná plocha "Pittwater" v zátoke "Broken Bay". 
Pre turistov funguje návštevnícke centrum "Kalkari" a piknikový areál "Bobbin Head" s hostincom a galériou. Lákadlom sú mnohé maľby domorodcov - Austrálčanov.
Postojnska jama

Postojnska jama (po slovinsky; doslova "Postojnská jaskyňa") je 20 570 metrov dlhý krasový jaskynný systém pri meste Postojna v Slovinsku. Je to druhý najdlhší jaskynný systém v krajine a jedna z hlavných turistických atrakcií.
Jaskyne boli vytvorené podzemnou riečkou Pivka.
Prvýkrát ich opísal v 17. storočí Janez Vajkard Valvasor, ďalšie časti objavil v roku 1818 Luka Čeč, ktorý pripravoval jaskyne na návštevu rakúskeho cisára Františka I. Jaskyne boli otvorené pre verejnosť v roku 1819 a Čeč sa stal ich prvým oficiálnym sprievodcom. Prvé elektrické osvetlenie bolo nainštalované v roku 1872, skôr ako v hlavnom meste Ľubľane, v rovnakom čase bol v jaskyni inštalovaný turistický vláčik. Pôvodné benzínové lokomotívy boli po druhej svetovej vojne nahradené elektrickými. Celkovo jaskyne je otvorených pre verejnosť, čo je najviac zo všetkých jaskýň na svete.
Jaskyne sú domovom endemického živočícha jaskyniara vodného (slov. "človéška ríbica"). Počas prehliadky je možné niekoľko týchto tvorov vidieť v jazierku. Je to jediné miesto na svete, kde možno tieto živočíchy vidieť.
Royal National Park

Royal National Park je austrálsky národný park ležiaci v Novom Južnom Walese. Rozprestiera sa na ploche 150,91 km² asi 29 km južne od centrálnej obchodnej štvrte Sydney. Je to najstarší národný park Austrálie. Bol založený v roku 1879 Sirom Johnom Robertsonom, premiérom Nového Južného Walesu. Bol založený pod názvom "National Park" a až v roku 1955 pri príležitosti kráľovninej návštevy (Alžbeta II.) bol premenovaný na "Royal National Park".
Zaujímavosti.
Park leží na divokom pobreží Tasmanovho mora prerušovanom osamelými plážami. Sú tam ideálne podmienky pre surfovanie, kúpanie, potápanie a turistiku. Pozdĺž pobrežia sa tiahne 32-kilometrová cesta ("Coast Walk").
Národný park Russell River

Národný park Russell River (angl. "Russell River National Park") je národný park v austrálskom štáte Queensland, ktorý sa nachádza 1 352 km severozápadne od mesta Brisbane. Rozkladá sa na ploche 41 km² a založený bol v roku 1969.
Je súčasťou oblasti pobrežných trópov dôležitých pre vtáky. Park chráni jednu z mála oblastí pôvodného pobrežného dažďového pralesa a mangrovníkov.
Národný park Sutjeska

Národný park Sutjeska je najstarší národný park v Bosne a Hercegovine, v jej srbskej časti Republika Srpská.
Sutjeska sa stala národným parkom v roku 1965, rozprestiera sa na území o rozlohe 17 500 ha, najbližšie väčšie mesto od nej je Srbinje (bývalá Foča). Súčasťou parku je napríklad prales Perućica, či horský masív Maglić, jeho vrchol je najvyšším bodom štátu s výškou 2386 m n. m. Táto časť sa však už nachádza na hranici Bosny a Hercegoviny s Čiernou Horou. Rieka Sutjeska, podľa nej je park pomenovaný, vyhĺbila kaňon priamo jeho stredom. Zásah do prírody tu veľký nie je, veľké časti parku sú relatívne odľahlé. A preto jeho územie za druhej svetovej vojny slúžilo aj ako útočisko partizánom. Východiskom do národného parku je obec Tjentište, kde sa nachádzajú ubytovacie kapacity, letné kúpalisko (umelé jazero), športovisko (ihrisko) a pamätný areál s monumentom bitky na Sutjeske vrátane múzea.
Renate Götschlová

Renate Götschlová (* 6. august 1975, Judenburg, Rakúsko) je bývalá rakúska lyžiarka. Špecializovala sa najmä na kĺzavé disciplíny, zjazd a super-G. S
voje prvé preteky vo Svetovom pohári vyhrala 14. marec 1993. Celkovo vyhrala 46 pretekov Svetového pohára.
Víťazstvá vo Svetovom pohári.
46 víťazstiev: 24 zjazd, 17 super-G, 1 slalom, 4 kombinácia
Národný park Pirin

Národný park Pirin sa nachádza na juhozápade Bulharska v pohorí Pirin. Bol založený v roku 1962 pod názvom Vihren a vtedy zaberal plochu okolo . V roku 1974 bol značne rozšírený až na plochu a pri tejto príležitosti bol aj premenovaný do súčasnej podoby.
V roku 1979 bol zaradený k svetovému dedičstvu.
Externé odkazy.
Pohorie Pirin – sprievodca po bulharských horách
Národný park Torres del Paine

Národný park Torres del Paine je čilský národný park, ktorý bol v roku 1978 vyhlásený za biosférickú rezerváciu UNESCO. Nachádza sa v najjužnejšom čilskom regióne "XII Región de Magallanes y de la Antártica Chilena", asi 130 km severne od mesta Puerto Natales. Z hlavného mesta Santiaga je vzdialený asi 2 500 km vzdušnou čiarou. Park je otvorený celoročne, každý rok ho navštívi skoro 100 000 turistov. S rozlohou 242 242 hektárov je to jeden z najväčších národných parkov Čile a aj údajne jeden z najkrajších. Na veľa desiatkach kilometrov ciest v nadmorských výškach od 50 do 3 000 metrov možno vidieť pštrosy nandu, lamy huanako či majestátne kondory.
17. februára 2005 v parku spôsobil český turista svojou neopatrnosťou pri manipulácii s plynovým varičom rozsiahly požiar. Zasiahnutých bolo skoro 6 % chráneného územia, muselo byť evakuovaných približne 100 osôb.
Národný park Krka

Národný park Krka je národný park v Chorvátsku vyhlásený roku 1985 a pomenovaný po rieke Krka. Park sa nachádza v centrálnej časti Dalmácie, v Šibenicko-kninskej župe neďaleko okresného mesta Šibenik. Národný park Krka je známy predovšetkým svojimi početnými vodopádmi a rôznofarebnými jazierkami.
Zemný výmenník tepla

Zemný výmenník tepla je zariadenie určené na zníženie energetickej náročnosti vykurovania. Vo vykurovacom období predhrieva čerstvý vzduch privádzaný do objektu. 
Princíp.
Princíp takéhoto zariadenia spočíva v tom, že čerstvý vzduch pre systém núteného vetrania je vedený potrubím (prípadne sústavou potrubí) uložených v zemi, najčastejšie v hĺbke okolo 2 m pod úrovňou terénu. V zimnom období sa vzduch od zeminy ohrieva a do vzduchotechnického systému budovy tak vstupuje už do určitej miery predhriaty. Tým dochádza k úsporám energie na dohrev vetracieho vzduchu. Súčasne je tento systém účinnou protimrazovou ochranou vzduchotechnickej jednotky. Prepínacia klapka ovláda riadiacim systémom vzduchotechniky umožňuje nasávanie čerstvého vzduchu buď cez zemný výmenník tepla, alebo priamo na fasáde budovy. Obvykle je zemný výmenník tepla v prevádzke ako pri nízkych teplotách vonkajšieho vzduchu, tak aj pri vysokých letných teplotách. Ďalšou a často rozhodujúcou úlohou zemného výmenníka tepla je totiž prispievať k udržaniu tzv. tepelnej stability miestností, teda brániť prehrievaniu pobytových miestností v budovách. 
Konštrukcia.
Pre konštrukčné riešenie zemného výmenníka tepla platí niekoľko základných pravidiel odvodených z praktických skúseností:
Rétorika

Rétorika alebo rečníctvo alebo rétorstvo môže byť:
Rétorika alebo rétorstvo môže byť (pejoratívne):
Rečníctvo alebo rétorstvo môže byť rečnícka činnosť.
Rétorika môže byť:
Premenlivosť

Premenlivosť (iné názvy: premennosť, menlivosť, variabilita, variabilnosť, nestálosť, meňavosť, menistosť, menivosť) môže byť:
Variabilita alebo premenlivosť môže byť v biológii charakteristická črta a schopnosť živých organizmov, vplyvom ktorej sa svojimi znakmi a morfologickými a fyziologickými vlastnosťami navzájom odlišujú, pozri premenlivosť (biológia)
Variabilita alebo menlivosť môže byť v štatistike rozdielnosť určitej vlastnosti jednotiek určitého štatistického súboru, pozri variabilita (štatistika)
Variabilita môže byť vo filozofii premeniteľná veličina, pozri variabilita (filozofia).
Smrtka

Smrtka alebo smrť (oboje s malým alebo veľkým s-) alebo nárečovo Šmertka môže byť:
Smrť môže byť aj zánik života, pozri smrť
Eduardo Souto de Moura

Eduardo Souto de Moura (* 25. júl 1952) je portugalský architekt, ktorý patrí v súčasnosti medzi najvýznamnejších architektov nie len v Portugalsku, ale na celom svete.
Celým menom, Eduardo Elisio Machado Souto de Moura sa narodil 25. júla 1952 v Oporte, Portugalsku. Študoval architektúru na "School of Fine Arts v Oporte". Od roku 1974 do roku 1979 nadobudol prax u Álvara Sizu. Od roku 1981 do 1990, bol Suoto Moura asistentom profesora na jeho alma mater a neskôr ustanovený profesorom na "University of Oporto Faculty of Architecture". Taktiež bol hosťujúcim profesorom na architektonických školách v Ženeve, Paríži – Bellevielle, Harvarde, Dubline, ETH Zurchi a Lausanne. Participoval na mnohých seminároch a prednáškach v Portugalsku a zahraničí. Jeho práce boli prezentované v mnohých publikáciách a na mnohých výstavách.
Počas svojej praxe získal nasledovné ocenenia: nositeľ ceny Antónia de Almeida, nositeľ ceny Antera de Quentala, prvá cena v súťaži na obnovenie Námestia Giraldo v Evore – Portugalsko, prvá cena v súťaži CIAC Pavilions, prvá cena v súťaži NA Hotel Salzburg, prvá ceny Miramar House v Secil Architectural Prizes, čestné uznanie za SEC Cultural Centre a Alcanena House v National Architectural Prizes.
Producenti

Producenti môže byť:
Hansaviertel

Hansaviertel je lokácia v Berlíne, ktorá sa nachádza v oblasti parku Tiergarten a rieky Spree.
Bytové domy.
V lokácií sa nachádza komplex bytových domov. Tento projekt vznikol ako spolupráca štyroch významných architektov moderny 20. storočia. Alvar Aalto, Le Corbusier, Ludwig Mies van der Rohe a Walter Gropius ho vytvorili v rámci medzinárodnej výstavy "Interbau" v rokoch 1955-1957. Zámerom bolo areál zrevitalizovať na obytnú funkciu, pretože bol počas 2. svetovej vojny zničený. 
Komplex poskytuje bývanie vo variabilných riešeniach v pokojnom prostredí zelene. Ide síce o osempodlažný objekt no svojim zasadením do prostredia a urbanistického kontextu spoločne so zaujímavým hmotovým riešením pôsobí prívetivo. Nosným motívom pôdorysných riešení jednotlivých bytov je hlavný otvorený a voľný priestor, akési pátio, okolo ktorého sú umiestnené izby. 
Koncept bytového domu sa tu teda akoby spája s privátnym bývaním v zeleni a v kontakte s okolím. Centrálny priestor prechádza až do kontaktu s exteriérom v podobe veľkorysého balkónu, ktorý v zoskupeniach po štyri vytvára zaujímavé hmotové riešenie fasády.
Diaľnica A10 (Rakúsko)

Diaľnica A10 (, doslovne "Tauernská diaľnica") je diaľnica v Rakúsku a súčasť E 55 a E 66. Svojou dĺžkou 192 km tiahne od Salzburgu cez mestá Flachau, Spital an der Drau a končí v korutánskom meste Villach.
Chodov (stanica pražského metra)

Chodov je stanica metra v Prahe na linke C. Nachádza sa na sídlisku Jižní Město, v katastrálnom území Chodov, blízko začiatku diaľnice D1. Uvedená do prevádzky bola 7. novembra 1980 pod názvom "Budovatelů". Súčasný názov dostala v roku 1990.
Charakteristika stanice.
Chodov je hĺbená, železobetónová monolitická stanica zastropená betónovými nosníkmi. Dlhá je a hlboká . Nástupište je veľká hala, v ktorej sa nenachádzajú stĺpy. Výstup je jeden, spojený s nástupišťom pevným schodiskom, vedúcim do vestibulu ktorý sa nachádza pod zemou a nadväzuje na priľahlý podchod. Táto stanica bola prvá v pražskom metre, v ktorej bola inštalovaná na pevné schodisko plošina pre imobilné osoby. Obklad stien za nástupišťom tvorí prírodná keramika v tvare vydutých a vypuklých polvalcov. Výstavba stanice si vyžiadala náklady vo výške 168 miliónov Kčs.
Význam stanice.
Pri sprevádzkovaní obklopovali túto stanicu len polia a zárodky staveniska. Slúžila len ako konečná autobusov zo vzdialenejších častí Jížního Mesta. V roku 1985 boli na juh od stanice odovzdané prvé byty a odvtedy jej význam rýchlo rástol. Začiatkom deväťdesiatych rokov bolo pri stanici Chodov otvorené prvé nákupné centrum (Ruže) a centrum služieb (Protěž). Od roku 2004 sa začínajú prevádzkovať jednotlivé časti tzv. Parku (The Park) – veľkého kancelárskeho komplexu ležiaceho medzi diaľnicou D1 a Roztylskou ulicou s pobočkami mnohých nadnárodných firiem. V roku 2005 bolo otvorené najväčšie obchodné cetrum v Česku – obchodné centrum Chodov, ktoré sa rozprestiera aj nad stanicou metra. V súčasnosti je Chodov najdôležitejšou stanicou metra obsluhujúcou Jižní Město II. Pre približne polovicu obyvateľov tohto sídliska je dostupná peši, pre ostatných niekoľkými autobusovými linkami, ktoré tadiaľ prechádzajú alebo tu končia. Je tiež dôležitým prestupovým bodom pre niektorých obyvateľov Jížního Mesta I. a Prahy-Chodovce.
Bójovia

Bójovia alebo Bojovia boli mocný keltský kmeň, ktorý sa skladal z niekoľkých vetiev. Pôvod názvu a presný rozsah osídlenia nie sú známe.
Jedna z nich osídlila približne v 4. storočí pred Kr. stredné a severozápadné Čechy, ktoré začali byť neskôr nazývané rímskymi zemepiscami a historikmi ako krajina Bójov - Bohemia (lat. Boiohaemum). Časť Bójov sa presídlila na južné Slovensko (bratislavské oppidum) a časti Panónie.
Národný park Cotopaxi

Národný park Cotopaxi (španielsky "") bol vyhlásený v roku 1975. Jeho rozloha je 33 393 hektárov, rozkladá sa v nadmorskej výške medzi 3399 a 5897 metrov. Je to najpopulárnejší a najnavštevovanejší ekvádorský národný park. Vstupné do parku je 10 USD.
Grand Theft Auto IV

Grand Theft Auto IV (skrátene GTA IV) je jedenásty diel hernej série "Grand Theft Auto", vyvinutý firmou Rockstar Games pre herné konzoly Xbox 360, PlayStation 3 a PC. "GTA IV" používá engine RAGE (Rockstar Advanced Game Engine) a fyzikálny engine Euphoria od spoločnosti NaturalMotion. A tak hra priniesla posun k realistickému resp. detailnejšiemu štýlu hry. Príbeh hry sa odohráva vo fiktívnom meste Liberty City, ktoré je postavené na súčasnom New York. Rozpočet vývoja hry sa vyšplhal na viac ako 100 miliónov dolárov, čo z Grand Theft Auto IV robí jednu z najdrahších videohier na vývoj v čase vývoja hry.
Dátum vydania a platformy.
"Grand theft Auto IV" bolo od začiatku vo vývoji pre konzoly novej generácie – Xbox 360 a PlayStation 3. Ako dátum vydania pre tieto konzole bol pôvodne oznámený 16. Október 2007, ale v Auguste 2007 vývojárska spoločnosť Rockstar Games oznámila odloženie hry. Hra nakoniec bola vydaná 29. Apríla 2008. PC verzia bola vydaná 2. Decembra 2008 v USA a 3. Decembra 2008 v Európe.
Helvetinjärvi

Helvetinjärvi (, „Pekelné jazero“), celým menom Helvetinjärven kansallispuisto je národný park v západnom Fínsku v provincii Pirkanmaa neďaleko mesta Ruovesi. Bol založený roku 1982 a jeho súčasná rozloha je . Park predstavuje pôvodné divoké lesy kraja Häme. Od 19. storočie je vyhľadávaným cieľom turistov. V parku je asi značených chodníkov.
Svoje meno dostal po jednom z jazier na jeho území, "Iso Helvetinjärvi" („Veľké pekelné jazero“), ktoré sa nachádza v severozápadnom cípe parku. Nad jazerom sa tyčí i najväčšia atrakcia parku, puklina "Helvetinkolu". Neďaleko nej je známa turistická chata, v ktorej je ale zakázané nocovať.
V južnej časti parku je ešte jedna, menšia puklina, "Rontonhorha". Ďalšími väčšími jazerami v parku sú "Haukkajärvi", "Luoma" a "Kovero".
Park disponuje dostatočným množstvom miest pre stanovanie a kempovanie s kvalitným zázemím. Zvláštnosťou parku je to, že stred parku do nej vlastne nepatrí. Na tomto území prebieha ťažba dreva. Veľké parkovisko pre osobné automobily a karavany je neďaleko najväčšieho jazera Haukkajärvi, kde je aj veľké táborisko.
Najjednoduchšie sa až do centra parku dá dostať z cesty 66 z Ruovesi do Virratu.
Rokua (národný park)

Rokua (Rokujský národný park, fínsky "Rokuan kansallispuisto") je národný park v kraji Oulu vo Fínsku. Je známy ako oblasť morén a piesočných dún a divoko rastúcich borovíc.
Národný park bol založený roku 1956. Rozkladá sa na území veľkom . Ročne ho navštívi približne 20 000 turistov.
Externé odkazy.
www.luontoon.fi - Národný park Rokua (fínsky)
Národný park Kazironga

Národný park Kazironga je indický národný park v štáte Ásam. Vyskytujú sa v ňom ohrozené živočíchy ako nosorožec indický alebo slon indický. História parku siaha k počiatkom 20. storočia. 
V roku 1985 bol celý park zaradený ku svetovému dedičstvu UNESCO.
Národný park Manás

Národný park Manás je indický národný park v štáte Ásam. Vyskytuje sa v ňom pomerne veľké množstvo endemických sa vyskytujúcich živočíchov, vďaka tomu je vyhľadávanou oblasťou ak turistov, tak vedcov. Pomenovaný je podľa rieky Manás.
Pre svoju výnimočnosť bol v roku 1985 zapísaný na zoznam svetového dedičstva UNESCO.
9969 Braille

9969 Braille je malý asteroid, ktorého obežná dráha sa križuje s Marsom. Okolo Slnka obehne raz za 3,58 roka. Bol objavený v roku 1992 astronómami z observatória Palomar a neskôr pomenovaný po Louisovi Braillem, tvorcovi Braillovho písma. Fotografie zblízka urobila vesmírna sonda Deep Space 1 v roku 1999, ale pre poruchu boli výsledné obrázky nejasné.
Objav a pomenovanie.
9969 Braille bol objavený 27. mája 1992 astronómami E. F. Helinom a K. J. Lawrencem pracujúcimi v observatóriu Palomar. Získal dočasné označenie 1992 KD až kým bol pomenovaný. Neskôr bol premenovaný na Braille na počesť Louisa Brailleho.
Obežná dráha.
Braille má nezvyčajnú inklináciu obežnej dráhy, ktorá patrí do vzácnej skupiny asteroidov nazývaných Mars križujúce asteroidy. Simulácia týchto obežných dráh vedcami projektu Deep Space 1 potvrdzuje ich neskorší vývin na blízkozemské planétky niekedy okolo roku 6000. Ich eliptická obežná dráha zahŕňa viac ako polovicu vzdialenosti od Slnka k Jupiteru.
Fyzikálna charakteristika.
Braille je planétka typu Q zložená väčšinou z olivínu a pyroxénu. Skoršie pozemské pozorovania predpokladali, že by to mohla byť planétka typu V so zložením podobných oveľa väčšiemu 4 Vesta. Ide o nepravidelný asteroid s rozmermi 2,1 km x x .
Prieskum.
Podrobné informácie o Braille prichádzajú hlavne zo sondy Deep Space 1, ktorá preletela okolo tohto asteroidu vo vzdialenosti 29. júla 1999 a z rozsiahlych pozemských pozorovaní uskutočnených počas konjunkcie s touto misiou. V čase keď sa Deep Space 1 priblížil k Braille, zlyhal jeho ultrafialový spektrometer, ale odoslal dva CCD obrázky s priemerných rozlíšením a tri obrázky infračerveného spektra počas preletu. Aj keď sa sonda priblížila k asteroidu na vzdialenosť , tieto fotky boli urobené zo vzdialenosti kvôli problémom so sledovacím systémom.
Hlavným cieľom misie Deep Space 1 bolo testovanie technológie, ale stretnutie s 9969 Braille malo veľkú výskumnú hodnotu. Braille bol prvý malý osamelý asteroid pozorovaný z tak malej vzdialenosti.